VGI ดีดแรง 4% โบรกฯ แนะ “ซื้อเก็งกำไร” เทคนิคขาขึ้น ลุ้นกำไร Q3/65 ฟื้นตัว
VGI ดีดแรง 4% มาที่ 6 บ. มูลค่าซื้อขาย 128.75 ลบ. โบรกฯ แนะนำ “ซื้อเก็งกำไร” ชี้เทคนิคขาขึ้น ลุ้นกำไร Q3/65 ฟื้นตัว
VGI ดีดแรง 4% มาที่ 6 บ.  โบรกฯ แนะนำ “ซื้อเก็งกำไร” ชี้เทคนิคขาขึ้น ลุ้นกำไร Q3/65 ฟื้นตัว
20 ส.ค. 2564

ผู้สื่อข่าวรายงานว่า ราคาหุ้น บริษัท วีจีไอ จำกัด (มหาชน) หรือ VGI ล่าสุด ณ เวลา 14.41 น. อยู่ที่ 6 บาท บวก 0.25 บาท หรือ 4.35% สูงสุดที่ 6.10 บาท ต่ำสุดที่ 5.75 บาท ด้วยมูลค่าซื้อขาย 128.75 ล้านบาท

โดย บล.ฟิลลิป (ประเทศไทย) ระบุในบทวิเคราะห์ (20 ส.ค.2564) ว่า แนะนำ “ซื้อเก็งกำไร” หุ้น VGI ณ ราคายังยืนเหนือเส้น EMA 10 และแนวรับแถว 5.60 บาท อีกทั้งกลุ่มเส้น EMA ใกล้เกิด Golden Cross จึงคาดว่าจะขึ้นไปได้ โดยขายทำกำไรแถว 6.05 บาทและ 6.20 บาท ใช้จุดถอยระยะสั้น ตัดขาดทุนแถว 5.55 บาท
ด้าน บล.เคทีบีเอสที ระบุในบทวิเคราะห์ (13 ส.ค.2564) ว่า คงคำแนะนำ “ถือ” หุ้น VGI และคงราคาเป้าหมายที่ 6.60 บาท (อิง SOTP) VGI รายงานกำไรปกติไตรมาส 1/2565 ที่ 10 ล้านบาท ฟื้นตัวเมื่อเทียบจากปีก่อน จากขาดทุนปกติ 104 ล้านบาทในไตรมาส 1/2564 แต่ลดลง 87% เมื่อเทียบจากไตรมาสก่อน จากกำไรปกติ 76 ล้านบาทในไตรมาส 4/2563 กำไรสูงกว่าตลาดและบล.เคทีบีเอสที คาด
ทั้งนี้ยังคงประมาณการกำไรสุทธิปี 2565 ที่ 208 ล้านบาท ลดลง 79% เมื่อเทียบจากปีก่อน และกำไรปกติที่ 208 ล้านบาท เพิ่มขึ้น 14% เมื่อเทียบจากปีก่อน โดยในปี 2564 มีกำไรพิเศษ 796 ล้านบาท แม้มองว่า สื่อ OOH media จะได้รับผลกระทบ จาก COVID-19 ที่ระบาดรุนแรงทำให้ผู้บริโภค work from home มากขึ้น แต่คาดว่าจะเห็นการฟื้นตัวของกำไรเมื่อเทียบจากไตรมาสก่อน ตั้งแต่ไตรมาส 3/2565 เป็นต้นไป จากสถานการณ์การแพร่ระบาดเริ่มคลี่คลายประชาชนใช้ชีวิตนอกบ้านตามปกติทำให้ OOH media จะเป็นสื่อที่ได้รับประโยชน์มากสุด
ขณะที่ราคาหุ้น outperform SET +4% ใน 1 เดือนแนะนำ“ถือ” จนกว่าจะเห็นการฟื้นตัวของเม็ดเงิน โฆษณากลุ่ม OOH media ที่ชัดเจน